**Fedett Lovardás Gyereklovas bajnokság kiírása**

VERSENYSZABÁLYZAT,VERSENYKIÍRÁS

A Békési Szabadidős Lovasklub 2014. november 14-én szombaton megkezdi Fedett lovardás Gyermekügyességi Fesztivál sorozatát, melyre nagyon sok szeretettel vár minden kedves érdeklődőt.

**Fesztivál helyszíne:** Békés, Csatárkert 4. Silver Horse Ranch lovaspálya

**Fesztivál helyszíne:** fedett lovarda 25x48m

**Talaja:** homok

**A versenysorozat időpontjai:**  2015. november 14.

 2015. december 5,

2016. január 16.

2016. február 13.

2016. március 12.

A versenysorozatot elsősorban a lovaglás iránt érdeklődő, lovakat kedvelő, 18 éves és az alatti, rajtengedély vizsgával nem rendelkező gyermekek részére szervezzük, a nyitott pályás versenyévad felkészítésére.

Részvételi feltételek:

Egy versenyző a versenyeken több kategóriában és több lóval is indulhat.

A versenysorozat több fordulós és minden fordulón külön-külön is van kategóriánkénti díjazás.

A versenysorozatban a Bajnokság Győztese az a gyermek lehet, aki legalább 4 fordulón részt vett. Több fordulón való részvétel esetén a 4 legmagasabb pontszám számít. A versenysorozat egyes fordulóin az eredmények függvényében a következő pontokat kapják a versenyzők:

– Nevezési határidő a versenyt megelőző csütörtök, lehetőleg klubonként egyszerre.

– A lovas évadban először indult versenyzőnek szülői nyilatkozatot (melléklet) kell bemutatni, e nélkül és az edző/oktató jelenléte nélkül a versenyző a versenyen nem indulhat.

-a szülői nyilatkozatban szerepelni kell, hogy melyik kategóriában indul a versenyző a bajnokságban

**Nevezési díj:**

– Határidőre történő nevezés esetén: 2000 Ft (egy versenyszám egy lóval)

– Másik kategóriában, illetve másik lóval való nevezés esetén: 1000 Ft

– Helyszíni nevezés esetén: 3500 Ft

Technikai értekezlet: A verseny megkezdése előtt fél órával.

A technikai értekezleten – indokolt esetben – lehetőség van helyszíni nevezésre. A leadott nevezés módosítására az adott versenyszám indulási sorrendjének elkészítése előtt – indokolt esetben – van lehetőség.

Lovak:

A kategóriákban bármilyen fajtájú lóval lehet indulni. A póni kategória patkó nélkül 148 cm bottal mért magasságig tart. Egy-egy ló korlátlan alkalommal indulhat a versenyen (az állategészségügyi feltételek figyelembe vételével). Csak lóútlevéllel rendelkező lovak indulhatnak a versenyeken.

Állategészségügyi feltételek:

A lóinfluenza elleni vakcinázás igazolása /alapimmunizálás: első oltás, majd 21-92 napon belül második oltás, utána mindig 6 hónapon belül emlékeztető oltás, + 21 nap /

Évente a fertőző kevésvérűségről szóló negatív vérvizsgálati eredmény igazolása

3 évente takonykór negatív vérvizsgálati eredmény igazolása

**Program:**

**9:30 I. Díjugratás:**

**„A”:** 50 cm-en ( 5-6 db akadály)

Összetett ugrás nem építhető, csak „X” (max. 1 meredek ugrás). Az ugrások elé elugró rudat kell betenni és a lovak méretéhez kell szabályozni. Ebben a kategóriában bármilyen fajtájú lóval lehet indulni. A pálya ügetés jármódban is teljesíthető.

**„B” :** 70 cm-en ( 7-8 db akadály)

Az ugrásoknál csak két vágtaugrásos kombináció építhető, oxer nem. A visszahívás pályája ugyanaz.

Bírálat: stíluspont

**10:30 II. Díjlovaglás:**

Díjlovaglás „A”:

Díjlovaglás „A” feladat (mellékletben megtalálható).

Díjlovaglás „B”:

Díjlovaglás E5 feladat (a bajnoki kiírás menüpont alatt megtalálható).

A négyszöget KÍVÜLRŐL körbe lehet lovagolni (csak, ha nincs erre hely, akkor lehet belülről), a bemelegítésre a melegítő pálya szolgál.

Bírálat: Stíluspont,

**11:30 III.Lovastorna „B”:** Futószáron, voltizs hevederben öt kötelező (zászló, malom, ülésváltás, gyertya, vállonállás, valamint mindhárom jármódban helyes ülés bemutatása) és 3 szabadon választott gyakorlat bemutatása, szabadon választott jármódban.

Bírálat: stíluspont.

**Lovastorna kür:** Egyéni ötletes kompozíció bemutatása páros és hármas gyakorlatokkal 3-4 percben, az éppen aktuális hónap nevezetességeinek megfelelően.

November – Mártonnap

December – Télapó

Január – Pótszilveszter

Február – Farsang

Március – Tavasz, nemzeti ünnep

Bírálat: stíluspont.

**12:00 IV. Póni :**

**Póni „B”:** Szabadon lovaglás lépés, ügetés, vágta jármódban a felállított pályán. A balesetek elkerülése végett a kategóriában szükség esetén az edzőnek lehetősége van a lovas mellett menni és segítséget nyújtani a versenyzőnek, de végig nem vezetheti a lovat, pálcát, répát, szénát, stb. nem vihet magával. Egy labda leverése 3 mp időbüntetéssel jár.

Kizárás nincs, de pályatévesztés esetén nem kap értékelést a versenyző. Lóról eséskor nem értékelhető a teljesítmény, de vissza lehet ülni és teljesíteni a pályát.

3 mp időbüntetés jár:

Ha a ló kilép a zárt akadályból. Ha a versenyző vagy a ló a bóján lévő labdát leveri, vagy a bóját felborítja.

Ha a versenyző vagy a ló felborít egy vagy több rudat, vagy oszlopot (rudanként-oszloponként 3 mp). A ló minden egyes ellenszegüléséért. Az akadályban történő hátralépés nem minősül ellenszegülésnek. Ha a versenyző egy soron következő akadály síkja mögé lovagol, majd időben helyesen korrigálja (kijavított pályatévesztés).

Bírálat: időhibapontos

**Póni „C”**

Iskolás, 14 éves korig: Szabadon lovaglás lépés vagy ügetés jármódban a felállított pályán. A pályán a vágta nem megengedett. Az edző bent lehet a pályán, de nem mehet a ló mellett.

Amennyiben a ló bevágtázik: 1. alkalom: 5 mp, a 2. alkalom: 10 mp, a 3. alkalom: nem értékelhető. Egy labda leverése 3 mp időbüntetéssel jár.

Kizárás nincs, de pályatévesztés esetén nem kap értékelést a versenyző. Lóról eséskor nem értékelhető a teljesítmény, de vissza lehet ülni és teljesíteni a pályát.

Egy versenyző egész éven át a bajnokságért 1 póni kategóriában indulhat.

3 m időbüntetés jár: Ha a ló kilép a zárt akadályból.

Ha a versenyző vagy a ló a bóján lévő labdát leveri, vagy a bóját felborítja. Ha a versenyző vagy a ló felborít egy vagy több rudat, vagy oszlopot (rudanként-oszloponként 3 mp).

A ló minden egyes ellenszegüléséért. Az akadályban történő hátralépés nem minősül ellenszegülésnek. Ha a versenyző egy soron következő akadály síkja mögé lovagol, majd időben helyesen korrigálja (kijavított pályatévesztés).

Bírálat: időhibapontos

**V. Nagy ló:**

**Nagy ló „A”:**

Szabadon lovaglás lépés jármódban a felállított pályán. Ha az edző segítséget nyújt a versenyzőnek, ezért időbüntetés jár (5 mp). A pályán az ügetés és a vágta nem megengedett. Amennyiben a ló beüget, akkor az 1. alkalom: 5 mp, a 2. alkalom: 10 mp időbüntetéssel jár, a 3. alkalom: nem értékelhető. Egy labda leverése 3 mp időbüntetéssel jár.

Kizárás nincs, de pályatévesztés esetén nem kap értékelést a versenyző. Lóról eséskor nem értékelhető a teljesítmény, de vissza lehet ülni és teljesíteni a pályát.

Egy versenyző egész éven át a bajnokságért 1 nagy ló kategóriában indulhat.

3 mp időbüntetés jár:

Ha a ló kilép a zárt akadályból. Ha a versenyző vagy a ló a bóján lévő labdát leveri, vagy a bóját felborítja. Ha a versenyző vagy a ló felborít egy vagy több rudat, vagy oszlopot (rudanként-oszloponként 3 mp). A ló minden egyes ellenszegüléséért. Az akadályban történő hátralépés nem minősül ellenszegülésnek. Ha a versenyző egy soron következő akadály síkja mögé lovagol, majd időben helyesen korrigálja (kijavított pályatévesztés).

Bírálat: időhibapontos

**Nagy ló „B”:**

 Szabadon lovaglás lépés és ügetés jármódban a felállított pályán. Ha az edző segítséget nyújt a versenyzőnek, ezért időbüntetés jár (5 mp). A pályán a vágta nem megengedett. Amennyiben a ló vágtat, akkor az 1. alkalom: 5 mp, a 2. alkalom: 10 mp időbüntetéssel jár, a 3. alkalom: nem értékelhető. Egy labda leverése 3 mp időbüntetéssel jár.

Kizárás nincs, de pályatévesztés esetén nem kap értékelést a versenyző. Lóról eséskor nem értékelhető a teljesítmény, de vissza lehet ülni és teljesíteni a pályát.

Egy versenyző egész éven át a bajnokságért 1 nagy ló kategóriában indulhat.

3 mp időbüntetés jár:

Ha a ló kilép a zárt akadályból.

Ha a versenyző vagy a ló a bóján lévő labdát leveri, vagy a bóját felborítja. Ha a versenyző vagy a ló felborít egy vagy több rudat, vagy oszlopot (rudanként-oszloponként 3 mp). A ló minden egyes ellenszegüléséért. Az akadályban történő hátralépés nem minősül ellenszegülésnek.

Ha a versenyző egy soron következő akadály síkja mögé lovagol, majd időben helyesen korrigálja (kijavított pályatévesztés).

Bírálat: időhibapontos

**A versenyen előforduló balesetekért a szervezőség felelőséget nem vállal.**

**A helyszínen büfé üzemel, melegedő helység, ebéd lehetősége biztosított.**